Henry Henne

Henry Henne (født 21. oktober 1918 i Bergen, død 29. juni 2002 samme sted) var en norsk sinolog, språkviter, leksikograf og universitetsprofessor.

Biografi 

Han begynte å studere russisk ved Universitetet i Oslo, men etter å ha fått et Rockefeller-stipend i 1946, begynte han å studere kinesisk under professor Bernhard Karlgren i Stockholm.

Han reiste senere til Hongkong, Japan og USA, der han studerte kinesisk, japansk, koreansk, thai og vietnamesisk ved University of California i Berkeley. I USA møtte han Synnøve («Sunshine»), som ble hans kone.

Før han i november 1965 ble den første professor i øst-asiatiske språk og litteratur ved Universitetet i Oslo, var han blant annet professor i lingvistikk ved International Christian University i Tokyo i Japan og Cornell University i USA.

I 1980 bosatte han seg i hjembyen Bergen og underviste japansk og vietnamesisk ved Universitetet i Bergen, hvor han var professor frem til 1988, da han gikk av med pensjon. Etter det underviste han i japansk ved Norges Handelshøyskole frem til 1992. Også etter den tid forble han en etterspurt Kina-ekspert i mediene.

Henne ble i 1988 tildelt den japanske ordenen Den oppadstigende sols orden i klassen gylne stråler med bånd om halsen.

Bøker 
 Mao Tse-tungs Røde Bok, Aschehoug
 Alt innenfor de fire hav: streiftog i kinesisk historie og kultur, Universitetsforlaget 1978
 A Handbook on Chinese Language Structure (sammen med Ole Bjørn Rongen og Lars Jul Hansen), Columbia University Press 
 ''Engelsk-norsk postal ordbok, 1970, Oslo

Referanser 

Norske sakprosaforfattere
Norske filologer
Professorer ved Universitetet i Oslo
Professorer ved Universitetet i Bergen
Norske oversettere
Norske sinologer
Personer fra Bergen kommune
Rockefeller-stipendiater
Den oppadstigende sols orden
Professorer ved Cornell University